
בתוקף סמכותה לפי סעיפים 68 ו-88 לתקנון המועצות המקומיות (יהודה והשומרון), תשמ"א-1981, מתקינה המועצה המקומית אלפי מנשה חוק עזר זה:
הגדרות 
1. 	בחוק עזר זה - 
"בריכת שחיה" -	בריכת השחיה הנמצאת בתחום המועצה לרבות השטח, המבנים והמתקנים המיועדים לשמש את בריכת השחיה ואת המתרחצים בה;
"המועצה" - המועצה המקומית אלפי מנשה;
"ראש המועצה" - לרבות מי שראש המועצה העביר אליו בכתב את סמכויותיו לפי חוק עזר זה, כולן או מקצתן;
"פקח" - לרבות סדרן שראש המועצה מינה אותו בכתב להיות פקח בשטח בריכת שחיה;
"מפגע" - כל דבר העלול לסכן את חייו, בטחונו, בריאותו, רכושו או נוחיותו של אדם;
"מציל" - או "מציל" אחראי לבריכה" - כמשמעותו בצו הסדרת מקומות רחצה (סדרים ואיסורים במקומות רחצה מוכרזים) התשכ"ה-1965 כתוקפו בישראל.
"ילד" -  ילד או ילדה בגיל פחות מ-9 שנים, זולת אם נאמר אחרת בחוק עזר זה;
"בעל חיים" - כל בעל חיים למעט כלב המשמש להולכת עיוורים;
"רכב" -  כמשמעותו בסעיף 1 לפקודת התעבורה כתוקפה בישראל, למעט רכב בטחון כמשמעותו בתקנה 1 לתקנות התעבורה, התשכ"א-1961 כתוקפן בישראל, ורכב של המועצה כשהם נהוגים בידי אדם לצורך מילוי תפקידו.
"עגלה" - עגלה שאינה רכב מנועי, לרבות עגלת רוכל ועגלת סבל ולמעט עגלות ילדים ועגלת נכים;
"רחצה" -  הימצאות גופו של אדם כולו או מקצתו בתוך מי הבריכה.
מקומות הלבשה
2. 	לא יתלבש אדם ולא יתפשט בשטח בריכת שחיה אלא במקומות שייחדה לכך המועצה.
(ללא כותרת)
3. 	לא ימצא אדם בשטח הבריכות לא יתרחץ, לא ישחק ולא יעסוק שם בספורט שלא בהתאם להוראות שנקבעו על ידי בעלי הבריכה, ולא יתיר לילד עד גיל 9 המסור לפיקוחו לעשות דבר מן הדברים האסורים כאמור.
רוכלות
4. 	(א)	לא יעסוק אדם ברוכלות בשטח בריכת שחיה, אלא על פי היתר בכתב מאת ראש המועצה.
(ב)	ראש המועצה רשאי לתת היתר כאמור או לסרב לתיתו, לבטלו או להתלותו וכן לכלול בו תנאים, להוסיף עליהם, לשנותם או לבטלם.
(ללא כותרת)
5. 	(א)	לא יקים אדם רעש בלתי סביר בשטח בריכת שחיה.
(ב)	מי שילד נמצא בפיקוחו, חייב למנעו מהקמת רעש בלתי סביר כאמור בסעיף קטן (א).
בעלי חיים רכב וכלבים
6. 	(א)	לא יביא אדם לשטח בריכת שחיה, פרט למקום שייעדה לכך המועצה בעלי חיים, רכב או עגלה, ולא יתיר לילד המסור לפיקוחו לעשות כאמור. 
(ב)	סעיף קטן (א) לא יחול על עגלת נכים ועל כלב המשמש להולכת עיוור, ובלבד שלא יוכנסו לשטח המשמש לרחצה.
מפגע
7. 	(א)	לא יעשה אדם דבר שיש בו משום מפגע ולא יתיר לילד המסור לפיקוחו לעשות דבר כאמור.
(ב)	לא יעשה אדם צרכיו בשטח בריכת שחיה אלא במקומות שיועדו לכך.
ציות למציל ופקח
8. 	מי שקיבל אות אזהרה ממציל או פקח למניעת סכנה לעצמו או לאדם אחר, או למניעת הפרעה למתרחצים, או לשמירת הסדר והנקיון בשטח בריכת השחיה יציית להם.
ציוד הצלה
9. 	לא ישתמש אדם, שאינו מציל, בחגורות הצלה או במכשירים אחרים של תחנת הצלה, ולא יתיר לילד המסור לפיקוחו לעשות כאמור, ולא יתן כל אות הדומה לאותות הניתנים מאת מציל, אלא בהסכמתו של מציל.
איסור לקרוא לעזרה ללא צורך או לסכן חיים
10. 	(א)	לא יתראה[endnoteRef:1] אדם בזדון, ואם בצעקות או העוויות ואם באופן אחר, כנתון בסכנה וקורא לעזרה. [1:  כך נכתב במקור.] 

(ב)	לא ישחה אדם, לא יצלול ולא יקפוץ באופן העלול לסכן את חייו או לפגוע בגופו או לסכן את חייהם של אחרים או לפגוע בגופם.
(ג)	מבלי לגרוע מן האמור בסעיף קטן(ב) לא יקפוץ אדם לתוך בריכת שחיה אלא במקום שנקבע לכך.
איסור להשתמש בחומר מזוהם
11. 	לא ישתמש אדם בשטח הבריכות בחומר העשוי ללכלך את מי הבריכות וסביבותהם ולא יתיר למבוגר או לילד המסורים לפיקוחו לעשות זאת.
איסור לגרום נזק
12. 	לא יגרום אדם נזק לרכוש בבריכת השחיה, ולא יקלקל ולא יסיר כל שלט או מודעה שקבעה המועצה בשטח בריכת שחיה או שנקבע על פי הוראותיה, ולא יתיר לילד המסור לפיקוחו לעשות כן.
איסור זיהום והשארת פסולת
13. 	(א)	לא ישאיר אדם כל דבר שיש בו כדי ללכלך, לזהם או להשחית את שטח בריכת השחיה.
(ב)	לא ישאיר אדם בריכת השחיה פסולת, אשפה מכל סוג שהוא וכל דבר או חפץ העלול לגרום ללכלוך, לאי סדר או לנזק או לרכוש.
הכנסת כלי זכוכית
14. 	לא יכניס אדם לשטח בריכת שחיה בקבוקי זכוכית או חמרים אחרים העלולים להתפוצץ, להתלקח או לסכן את בריאות הציבור.
סמכויות פקח
15. 	(א)	הפקח רשאי - 
(1)	להוציא משטח בריכת שחיה כל אוהל, כסא מרגוע, בעלי חיים, עגלת דוכן מכירה, מכשיר ספורט או כל חפץ העלול להפריע לשלומם של המתרחצים;
(2)	להיכנס לכל מקום בשטח בריכת שחיה כדי לגלות אם נעברה עבירה על הוראות חוק עזר זה;
(3)	למנוע כניסה ולהרחיק משטח בריכת שחיה כל אדם הנגוע במחלה מידבקת;
(4)	לעשות כל פעולה הנחוצה לשם הוצאה לפועל של הוראות חוק עזר זה.
(ב)	לא יפריע אדם לפקח ולא ימנע אותו מלהשתמש בסמכויותיו לפי סעיף קטן (א).
סמכויות המציל
16. 	המציל רשאי -
(1)	לצוות על מתרחץ לצאת מהמים וכן להוציא מתרחץ מהמים, אם לדעתו נתון המתרחץ בסכנה או מפריע למתרחצים אחרים;
(2)	להורות למתרחץ בכל ענין שעשוי לדעת המציל למנוע סכנה לחיי המרח[endnoteRef:2]  או לחיי מתרחצים אחרים. [2:  כך נכתב במקור.] 

עונשין
4.[endnoteRef:3] 	העובר על הוראה מהוראות חוק עזר זה דינו - קנס בסך 900 שקלים חדשים. [3:  הספרור השגוי - במקור.] 

תחילת תוקף
5. [endnoteRef:4]	תחילת תוקפו של חוק עזר זה ביום פרסומו. [4:  הספרור השגוי - במקור.] 


נתקבל, 22/7/1991

שלמה קטן
ראש המועצה המקומית 
אלפי מנשה




